section_heading: Financiranje i korisnici
paragraph_text: Hrvatski informativni centar financira se prodajom svojih izdanja, te prodajom reklamnog vremena i oglasnog prostora u svojim medijima. Korisnici usluga HIC-a su domaći i strani novinari, hrvatske institucije u svijetu, hrvatski iseljenici, školske, vjerske, karitativne i humanitarne organizacije, te razne međunarodne organizacije i institucije.